**TJEKLISTE EFTER GRUPPERÅDSMØDET**

|  |  |  |  |  |
| --- | --- | --- | --- | --- |
| **Tjek** | **Hvad** | **Beskrivelse** | **Hvem tager initiativ** | **Hvornår** |
|  | Referat | Referat fra mødet skrives rent og godkendes af forperson og dirigent. Referatet skal underskrives af dirigent og forperson.  Det skal fremgå af referatet, at regnskabet, samt budget og kontingent er godkendt af Grupperådet.  Referat, regnskab, budget, beretning og udviklingsplan sendes til alle medlemmer og til forpersonerne i divisionen.  Regnskabet skal være underskrevet af hele bestyrelsen samt revisor. | Referent og forperson | Senest 2 uger efter mødet |
|  | Dispensation | I gør jeres bedste for at afholde et godt grupperådsmøde.  Desværre kan det ske, at der opstår udfordringer, det kan fx være ift. bestyrelsessammensætning eller regnskabet. Dirigent og grupperåd skal på mødet finde en løsning på udfordringen. Referenten skriver udfordring og løsning ind i referatet fra mødet.  Efter mødet sender forpersonen referatet til jeres forperson i divisionen og beder om at få dispensation til at løse udfordringen. Det skal ske senest 14 dage efter grupperådsmødet. Evt. dispensationer bør aftales skriftligt. | Forperson | Senest 2 uger efter mødet |
|  | Opdatering af ny bestyrelse i  medlemssystemet | I skal opdatere Medlemsservice ved at fjerne gamle bestyrelsesmedlemmer og tilføje nye.  Husk fødselsdato på bestyrelsesmedlemmer mfl. der skal indskrives i medlemssystemet.  Husk at opdatere jeres stemmeberettigede. Fjern funktionerne fra dem, der ikke længere skal have dem og tilføj dem til de nye.  Der skal være 5 stemmeberettigede til divisionsrådet og 2 stemmeberettigede til korpsrådet.  Få hjælp i vejledningen ”Kom godt i gang med  spejdernes Medlemsservice”  <https://medlemsservice.nu> | Kasserer, forperson eller medlemsansvarlig | Senest 2 uger efter mødet |